ระเบียบกระทรวงมหาดไทยระเบียบกระทรวงมหาดไทยว่าด้วยหลักเกณฑ์และวิธีการนำเงินรายได้ของสถานศึกษาไปจัดสรรเป็นค่าใช้จ่ายในการจัดการศึกษาในสถานศึกษาสังกัดองค์กรปกครองส่วนท้องถิ่นพ.ศ.๒๕๕๑ โดยที่เป็นการสมควรปรับปรุงระเบียบกระทรวงมหาดไทยว่าด้วยเงินบำรุงการศึกษาของโรงเรียนในสังกัดองค์กรปกครองส่วนท้องถิ่นให้เหมาะสมและสอดคล้องกับสภาวการณ์ปัจจุบันอาศัยอำนาจตามมาตรา ๖ และมาตรา ๗๖แห่งพระราชบัญญัติองค์การบริหารส่วนจังหวัด พ.ศ. ๒๕๔๐ มาตรา ๖๙ และมาตรา ๗๗แห่งพระราชบัญญัติเทศบาล พ.ศ. ๒๔๙๖ มาตรา ๕ และมาตรา ๘๘ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ และมาตรา ๖ แห่งพระราชบัญญัติระเบียบบริหารราชการเมืองพัทยา พ.ศ. ๒๕๔๒รัฐมนตรีว่าการกระทรวงมหาดไทยจึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกระทรวงมหาดไทยว่าด้วยหลักเกณฑ์ และวิธีการนำเงินรายได้ของสถานศึกษาไปจัดสรรเป็นค่าใช้จ่ายในการจัดการศึกษาในสถานศึกษาสังกัดองค์กรปกครองส่วนท้องถิ่นพ.ศ. ๒๕๕๑ข้อ ๒[๑]ระเบียบนี้ให้ใช้บังคับเมื่อพ้นกำหนดหกสิบวันนับแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิก(๑) ระเบียบกระทรวงมหาดไทย ว่าด้วยเงินบำรุงการศึกษาของโรงเรียนในสังกัดเทศบาลและเมืองพัทยาพ.ศ. ๒๕๓๐(๒) ระเบียบกระทรวงมหาดไทยว่าด้วยเงินบำรุงการศึกษาของโรงเรียนในสังกัดเทศบาลและเมืองพัทยา (ฉบับที่ ๒) พ.ศ.๒๕๓๒(๓) ระเบียบกระทรวงมหาดไทยว่าด้วยเงินบำรุงการศึกษาของโรงเรียนในสังกัดเทศบาลและเมืองพัทยา (ฉบับที่ ๓) พ.ศ.๒๕๔๑บรรดาระเบียบ ข้อบังคับคำสั่งหรือหนังสือสั่งการอื่นใดที่ขัดหรือแย้งกับระเบียบนี้หรือที่มีกำหนดไว้แล้วในระเบียบนี้ ให้ใช้ระเบียบนี้แทนข้อ ๔ให้ปลัดกระทรวงมหาดไทยรักษาการตามระเบียบนี้และให้มีอำนาจตีความวินิจฉัยปัญหา กำหนดหลักเกณฑ์และวิธีปฏิบัติเพื่อดำเนินการให้เป็นไปตามระเบียบนี้ปลัดกระทรวงมหาดไทยอาจมอบอำนาจเรื่องใดเรื่องหนึ่งตามวรรคหนึ่งให้อธิบดีกรมส่งเสริมการปกครองท้องถิ่นหรือผู้ว่าราชการจังหวัดได้ข้อ ๕ในระเบียบนี้องค์กรปกครองส่วนท้องถิ่น หมายความถึงองค์การบริหารส่วนจังหวัด เทศบาล องค์การบริหารส่วนตำบลผู้บริหารท้องถิ่น หมายความถึงนายกองค์การบริหารส่วนจังหวัด นายกเทศมนตรี นายกองค์การบริหารส่วนตำบลสถานศึกษา หมายความถึงสถานพัฒนาเด็กปฐมวัย ศูนย์พัฒนาเด็กเล็ก โรงเรียน ศูนย์การเรียน วิทยาลัย สถาบันหน่วยงานการศึกษา หรือหน่วยงานอื่นในความรับผิดชอบขององค์กรปกครองส่วนท้องถิ่นที่มีอำนาจหน้าที่หรือมีวัตถุประสงค์ในการจัดการศึกษาหัวหน้าสถานศึกษา หมายความถึงผู้ได้รับการแต่งตั้งจากองค์กรปกครองส่วนท้องถิ่นให้รับผิดชอบบริหารสถานศึกษาคณะกรรมการ หมายความถึงคณะกรรมการสถานศึกษาขั้นพื้นฐาน คณะกรรมการบริหารศูนย์พัฒนาเด็กเล็กหรือคณะกรรมการของสถานศึกษาที่เรียกชื่ออย่างอื่นแผนปฏิบัติการประจำปี หมายความถึงแผนพัฒนาการศึกษาของสถานศึกษาที่ใช้ปฏิบัติการประจำปีนั้นๆรายได้สะสม หมายความถึงยอดผลต่างระหว่างเงินรายได้ของสถานศึกษากับค่าใช้จ่ายประจำปีรวมทั้งรายได้สะสมปีก่อนๆ ด้วยปี หมายความถึง ปีงบประมาณหมวด๑รายได้ของสถานศึกษา ข้อ ๖เงินรายได้ของสถานศึกษา ประกอบด้วย(๑)เงินที่มีผู้อุทิศให้แก่สถานศึกษานั้นโดยเฉพาะ ทั้งนี้หากเป็นการให้แบบมีเงื่อนไขต้องได้รับความเห็นชอบจากคณะกรรมการ(๒) เงินที่ได้จากการรับจ้างและที่ได้จากการจำหน่ายสิ่งของ(๓) เงินที่ได้จากการแสดงหรือกิจกรรมต่างๆ เช่นการแสดงศิลปหัตถกรรมนักเรียน นิทรรศการ การแข่งขันกีฬา การแสดงละคร เป็นต้น(๔) เงินที่ได้จากการเรียกเก็บเป็นค่าบำรุงการศึกษาตามแนวทางที่อธิบดีกรมส่งเสริมการปกครองท้องถิ่นกำหนด โดยไม่ขัดต่อกฎหมาย(๕) เงินที่ได้จากบุคคลภายนอกเนื่องจากบุคคลนั้นได้รับประโยชน์จากการใช้ทรัพย์สินของสถานศึกษา(๖)เงินที่ได้จากการจำหน่ายจ่ายโอนทรัพย์สินหรือเงินผลประโยชน์จากทรัพย์สินที่เกิดจากเงินรายได้ของสถานศึกษาและจากบุคคลภายนอก(๗)เงินที่ได้จากการที่องค์กรปกครองส่วนท้องถิ่นตั้งงบประมาณให้สถานศึกษาเป็นค่าอาหารกลางวันค่าเงินรายหัวนักเรียน และค่าพัฒนาการจัดการศึกษา(๘) ดอกผลที่เกิดจากเงินรายได้สถานศึกษา(๙) รายได้อื่นๆ ตามที่กฎหมาย ระเบียบ ข้อบังคับหรือหนังสือสั่งการที่กระทรวงมหาดไทยกำหนดให้เป็นรายได้ของสถานศึกษาหมวด๒การรับเงิน ข้อ ๗การเรียกเก็บเงินบำรุงการศึกษาตามข้อ ๖ (๔)จะเรียกเก็บได้เฉพาะในเรื่องที่สถานศึกษาจะพัฒนาการเรียนการสอนเสริมเพิ่มเติมนอกเหนือจากหลักสูตรการศึกษาขั้นพื้นฐานการจัดประสบการณ์และการเรียนรู้เพื่อพัฒนาคุณภาพการศึกษาหรือบริการอื่นเพื่อสร้างคุณภาพชีวิตและมาตรฐานการศึกษาของนักเรียนได้ตามอัตราที่เหมาะสมกับสภาพท้องถิ่นซึ่งต้องเป็นไปด้วยความสมัครใจของผู้ปกครองและนักเรียนโดยในการจัดเก็บให้คำนึงถึงผู้ปกครองที่มีฐานะยากจนและผู้ปกครองที่ไม่มีสิทธิเบิกเงินสวัสดิการเกี่ยวกับการศึกษาของบุตรด้วยทั้งนี้ โดยความเห็นชอบของคณะกรรมการข้อ ๘ในกรณีจำเป็นคณะกรรมการอาจยกเว้นให้นักเรียนคนใดไม่ต้องชำระเงินบำรุงการศึกษาก็ได้หมวด๓การจ่ายเงิน ข้อ ๙ภายใต้บังคับข้อ ๖ (๗)เงินรายได้ของสถานศึกษาให้ใช้จ่ายตามกิจการของสถานศึกษาตามแผนปฏิบัติการประจำปีโดยผ่านความเห็นชอบของคณะกรรมการตามรายการดังต่อไปนี้(๑)ค่าใช้จ่ายที่เกี่ยวกับการศึกษาสำหรับนักเรียนโดยตรงและค่าใช้จ่ายที่เกี่ยวกับการบริหารงานทั่วไปสำหรับสถานศึกษาซึ่งมีรายการค่าใช้จ่ายเป็นไปตามแนวทางที่อธิบดีกรมส่งเสริมการปกครองท้องถิ่นกำหนด(๒) กิจการตามประเพณีท้องถิ่น(๓) สื่อและอุปกรณ์การเรียนการสอนของสถานศึกษา(๔)ค่าใช้จ่ายในการส่งบุคลากรของสถานศึกษาไปเข้ารับการฝึกอบรม(๕) รายจ่ายอื่นๆ ที่มีกฎหมาย ระเบียบ คำสั่งหรือที่องค์กรปกครองส่วนท้องถิ่นสั่งการกำหนดให้เป็นรายจ่ายของสถานศึกษาข้อ ๑๐ในกรณีที่สถานศึกษามีรายได้ตามข้อ ๖(๗)ให้ถือว่าผู้บริหารท้องถิ่นมอบอำนาจในการอนุมัติจ่ายเงินรายได้ของสถานศึกษาและอำนาจสั่งซื้อสั่งจ้างให้หัวหน้าสถานศึกษาตามวงเงินที่กำหนดในข้อ๑๑ข้อ ๑๑การสั่งซื้อ หรือจ้าง และการอนุมัติจ่ายเงินรายได้ของสถานศึกษาในแต่ละครั้งให้เป็นอำนาจของผู้ดำรงตำแหน่งและภายในวงเงินดังต่อไปนี้(๑) หัวหน้าสถานศึกษา ไม่เกิน ๑๐๐,๐๐๐ บาท(๒) ผู้บริหารท้องถิ่นหรือผู้ซึ่งผู้บริหารท้องถิ่นมอบหมาย เกิน ๑๐๐,๐๐๐บาทขึ้นไปทั้งนี้ การใช้จ่ายเงินรายได้ของสถานศึกษาให้ถือปฏิบัติตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่นโดยอนุโลมข้อ ๑๒ในกรณีที่สถานศึกษามีความจำเป็นต้องใช้จ่ายโดยที่มีรายได้ไม่เพียงพอผู้บริหารท้องถิ่นอาจอนุมัติให้ใช้จ่ายจากเงินรายได้สะสมได้ตามความจำเป็นโดยความเห็นชอบของคณะกรรมการข้อ ๑๓เงินรายได้ของสถานศึกษาให้นำฝากธนาคารในนามของสถานศึกษาการถอนเงินฝากธนาคารของสถานศึกษาให้หัวหน้าสถานศึกษาและครูอย่างน้อยหนึ่งคนซึ่งได้รับการแต่งตั้งโดยผู้บริหารท้องถิ่นเป็นผู้มีอำนาจลงนามสั่งจ่ายเงินฝากธนาคารข้อ ๑๔การรับส่งเงิน เบิกจ่ายเงินและการเก็บรักษาเงินให้ถือปฏิบัติตามระเบียบกระทรวงมหาดไทย ว่าด้วยการรับเงินการเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่นโดยอนุโลมข้อ ๑๕ให้สถานศึกษาจัดทำบัญชีเงินฝากธนาคารบัญชีเงินรายได้ของสถานศึกษาบัญชีค่าใช้จ่าย บัญชีรายได้สะสมและปิดบัญชีแสดงการรับและจ่ายเงินเมื่อสิ้นปี พร้อมจัดทำรายงานรายรับ รายจ่ายปีละหนึ่งครั้ง เพื่อเสนอให้ผู้บริหารท้องถิ่นตรวจสอบ ภายในเดือนธันวาคมของทุกปีประกาศณ วันที่ ๒๖ พฤษภาคม พ.ศ. ๒๕๕๑สุพลฟองงามรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทย[เอกสารแนบท้าย]๑. แบบบัญชีท้ายระเบียบกระทรวงมหาดไทยว่าด้วยหลักเกณฑ์และวิธีการนำเงินรายได้ของสถานศึกษาไปจัดสรรเป็นค่าใช้จ่ายในการจัดการศึกษาในสถานศึกษาสังกัดองค์กรปกครองส่วนท้องถิ่นพ.ศ. ๒๕๕๑(ดูข้อมูลจากภาพกฎหมาย)ปริยานุช/ผู้จัดทำ๑๐กรกฎาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๑๒ ง/หน้า ๑/๔ กรกฎาคม ๒๕๕๑